En del af Dagmar Starckes værker blev skabt til det offentlige rum, indendørs såvel som udendørs. Dagmar Starckes kunst havde således også et socialt sigte. Hun ønskede at lave kunst, som alle have adgang til og glæde af. Blandt andet udførte hun værker til børneinstitutioner og sociale boliger, også i andre materialer end tekstil. Eksempelvis skabte hun murstensmosaikker til et kommunalt boligbyggeri på Vigerslev Allé i København i 1939, og hun var én af kunstnerne, der skabte et motiv til et gavlmaleri fra kampagnen Mælk gir sundhed i 1952. Hun har desuden illustreret tre bøger; Det daglige brød (1941), Billedbog (1942) og H.C. Andersen ABC (1955) – alt sammen i samme fladeprægede og finurlige stil som hendes kludetæpper. I 1949 skabte hun otte tekstile billedcollager til en udsmykning i Carlsberg Bryggeriernes Børnedaghjem. Værkerne befinder sig i dag i Arbejdermuseets samling.<ref name=":0" /><ref name=":1" />
Kunst Maleri Organisationer Uddannelsesinstitutioner Materiel_kultur